Fasteignaviðskipti : 20 samningar í desember 2019 á Vestfjörðum Á Vestfjörðum var 20 samningum um viðskipti með fasteignir þinglýst í síðasta mánuði . Þar af voru 4 samningar um eignir í fjölbýli , 7 samningar um eignir í sérbýli og 9 samningar um annars konar eignir . Heildarveltan var 465 milljónir króna og meðalupphæð á samning 23,2 milljónir króna . Fjárhæð samninganna um fjölbýli var 107 milljónir króna , sérbýlið var 168 milljónir króna og aðrar fasteignir seldust fyrir 190 milljónir króna . Þetta kemur fram í fréttatilkynningu frá Þjóðskrá Íslands . Af þessum 20 voru 10 samningar um eignir á Ísafirði . Þar af voru 4 samningar um eignir í fjölbýli ( 107 m.kr. ) , 5 samningar um eignir í sérbýli ( 134 m.kr. ) og 1 samningur um annars konar eign ( 18 m.kr. ) . Heildarveltan var 259 milljónir króna og meðalupphæð á samning 25,9 milljónir króna . Utan Ísafjarðar voru gerðir 10 samningar . Tveir samningar um sérbýli fyrir 34 milljónir króna og 8 samningar um aðrar faseignir fyrir 172 milljónir króna . Nærri 60% verðmunur innan Vestfjarða Verðmunur innan Vestfjarða á sérbýli var verulegur í desember 2019 . Á Ísafirði er meðalverðið 27 milljónir króna á samning en aðeins 17 milljónir króna utan Ísafjarðar . Athuga ber að ekki eru bornar saman eignir heldur horft til samninganna . Um gæti verið að ræða ósambærilegar eignir .